
PROJEKTNI ZADATAK 
ZA IZRADU GLAVNOG PROJEKTA 
video nadzora javnih površina na teritoriji opštine Herceg Novi

1. UVOD

Projektnim zadatkom obuhvaćena je izrada Glavnog projekta sistema video nazora javnih površina na teritoriji opštine Herceg Novi. Ciljevi projekta su povećanje bezbjednosti, uvođenje novih tehnologija/alata za rad operativnih linija rada MUP-a/Uprave policije, zaštita imovine, kulturnih dobara i dr.


2. POSTOJEĆE STANJE

Na teritoriji opštine Herceg Novi nema video nadzora javnih površina.

Objekat OB Herceg Novi, nema prilagođenih prostorija za smještaj opreme i radni prostor za korišćenje sistema video nadzora javnih površina. 

Predmet projektnog zadatka je utvrđivanje uslova i zahtjeva za izradu Glavnog projekta sistema video nazora javnih površina na teritoriji opštine Herceg Novi.

4. OSNOVE ZA IZRADU GLAVNOG PROJEKTA

Projektni zadatak

Projektni zadatak je obavezujući za projektanta i istovremeno predstavlja osnov za izradu Glavnog projekta sistema video nazora javnih površina na teritoriji opštine Herceg Novi.

Uslovi nadležnih organa i organizacija
1. Odluka za uvođenje video nadzora (u prilogu projektnog zadatka).
2. Saglasnost AZLP (u prilogu projektnog zadatka).
3. Tabelarni prikaz mikro lokacija video nadzora javnih povrsina za teritoriju opštine Herceg Novi  (u prilogu projektnog zadatka).
4. Osnova objekta OB Herceg Novi u AUTOCAD-u (u prilogu projektnog zadatka).
5. Datoteka grafičkog prikaza lokacija i katastrskih parcela na mapi (u prilogu projektnog zadatka)
6. Odluka o određivanju lokacije sa elementima UTU izdata od strane opštine Herceg Novi
(u prilogu projektnog zadatka).
7. Uslovi za priključenje na distributivni sistem, izdati od strane CEDIS-a (u prilogu projektnog zadatka).


8. Jednopolna šema glavnog energetskog ormara, sa iskazanim snagama (u prilogu projektnog zadatka). 
9. Rješenje o konzervatorskim uslovima za izradu tehničke dokumentacije, izdato od strane Uprave za zaštitu kulturnih dobara (čeka se dopuna i postaće sastavni dio projektnog zadatka u momentu priztizanja).
10. Ostalim uslovima koji su sastavni dio Odluke određivanju lokacije sa elementima UTU izdate od strane opštine Herceg Novi (u prilogu projektnog zadatka).


Seizmički uslovi
Seizmičke uslove usvojiti u skladu sa karakteristikama predmetnih lokacija.

Geodetske podloge
Projektant je dužan izraditi geodetske podloge potrebne razmjere, neophodne za izradu Glavnog projekta, za svaku od predmetnih mikro lokacija i geodetske podloge na trasama infrastrukture i opreme. Neophodno je da Projektant zapisnički preda poligon tačaka naručiocu izrade tehničke dokumentacije, investitoru, odnosno budućem Izvođaču radova.

Propisi i standardi
Pri projektovanju koristiti važeće propise, pravilnike i standarde za ovu vrstu objekata. Za definisanje pojedinih elemenata projekta, za koje nijesu propisani tehnički normativi u našim tehničkim propisima, standardima, osnovama i uslovima datim u projektnom zadatku, preporučuje se korišćenje tehničkih uslova i normativa datih iz inostranih propisa, uz prethodnu saglasnost Naručioca izrade projektne dokumentacije.

Saglasno Zakonu o izgradnji objekata („Službeni list CG“ br. 019/2025 od 04.03.2025.), treba obezbijediti trajnost, zaštitu od elementarnih i drugih nepogoda, zaštitu od požara i eksplozija, podzemnih voda, vlage i drugih nepovoljnih dejstava. Takođe, potrebno je obezbijediti fizičku zaštitu od vjetra i prekomjernog osunčanja, smanjiti gubitak toplote na najmanju moguću mjeru i sprovesti zaštitu objekta od spoljne buke.

Predvidjeti adaptaciju dijela objekta (tehnicke prostorije OB Herceg Novi) od kvalitetnih i trajnih materijala, koji zadovoljavaju tražene norme za ovu vrstu objekata, sa posebnim akcentom na energetsku efikasnost i lako održavanje. 

5. URBANISTIČKI PARAMETRI
Dozvoljeni parametri za adaptaciju postojećeg objekta OB Herceg Novi, u skladu sa UTU.

6. ELEMENTI ZA PROJEKTOVANJE
Projektant je dužan da izradi Glavni projekat sistema video nazora javnih površina na teritoriji opštine Herceg Novi u skladu sa Zakonom o izgradnji objekata („Službeni list CG“ br. 019/2025 od 04.03.2025.), projektnim zadatkom, zahtjevima Naručioca i uz saglasnost Radne grupe. 

Prilikom projektovanja, neophodno je poštovati odredbe sljedećih propisa i preporuka za projektovanje:

· Zakon o izgradnji objekata („Službeni list CG“ br. 019/2025 od 04.03.2025.);
· Zakon o uređenju prostora („Službeni list CG“ br. 019/2025 od 04.03.2025.);
· Pravilnik o načinu izrade, sadržini i ovjeri tehničke dokumentacije  za građenje objekta („Službeni list CG“ br. 053/2025 od 29.05.2025.);
· Pravilnik o bližim uslovima i načinu prilagođavanja objekata za pristup i kretanje lica smanjenje pokretljivosti i lica sa invaliditetom („Službeni list CG“ br. 048/2013 od 14.10.2013.);
· Pravilnik o obrascima zahtjeva, prijava, obavještenja i izjava u postupku izgradnje objekata ("Službeni list Crne Gore", br. 041/2025 od 28.04.2025);
· Zakon o građevinskim proizvodima ("Službeni list Crne Gore", br. 018/14 od 11.04.2014, 051/2017 od 03.08.2017);
· Pravilnik o tehničkim zahtjevima za zvučnu zaštitu zgrade od buke ("Službeni list Crne Gore", br. 060/2018 od 07.09.2018);
· Pravilnik o minimalnim zahtjevima energetske efikasnosti zgrada ("Službeni list Crne Gore", br. 023/2013 od 27.05.2013.);
· Zakon o zaštiti podataka o ličnosti;
· Zakon o zaštiti lica i imovine;
· Zakon o zaštiti kulturnih dobara („Službeni list Crne Gore“ br.49/10, 40/11, 44/17, 18/19, 84/24)
· Pravilnik o blužem sadržaju konzervatroskog projekta za sprovođenje konzervatorskih mjera na kulturnom dobru („Službeni list Crne Gore“ br.61/18)
· Drugi propisi koji regulišu predmet glavnog projekta u svim fazama;

ZAKONSKA REGULATIVA ZAŠTITA OD POŽARA

♦ Zakon o izgradnji objekata ("Sl. list CG" br. 19/25).
♦ Zakon o uređenju prostora ("Sl. list CG" br. 19/25).
♦ Zakon o zaštiti i spašavanju ("Sl. list CG" br. 13/07, 05/08, 86/09, 32/11, 54/16, 146/21 i 03/23)
♦ Ispitivanje materijala i konstrukcija - definicije pojmova SRPS U.J1.010 ("Sl.list SFRJ" br. 29/73).
♦ Požarno opterećenje SRPS U.J1.030 ("Sl.list SFRJ" br. 36/76).
♦ Ponašanje građevinskih materijala u požaru SRPS U.J1.050 (od 23 maja 1997 godine).
♦ Ponašanje građevinskih elemenata u požaru SRPS U.J1. 051 ("Sl.list SRJ" br. 53/97).
♦ Standardna kriva požara - vrijeme temperatura SRPS U.J1.070 ("Sl.list SRJ" br. 20/94).
♦ Pravilnik o tehničkim normativima za pristupne puteve, okretnice i uređene platoe za vatrogasna vozila u blizini objekta povećanog rizika od požara ("Sl.list SFRJ", br.8/95).
♦ Pravilniku o tehničkim normativima za hidrantsku mrežu za gašenje požara ("Sl. list SFRJ", br. 30/91).
♦ Pravilnik o tehnickim normativima za zaštitu skladišta od požara i eksplozija ("Sl. list SFRJ", br. 24/87)
♦ MEST EN 13501-1:2015 Požarna klasifikacija građevinskih proizvoda i građevinskih elemenata - Dio 1: Klasifikacija na osnovu rezultata ispitivanja reakcije na požar.
♦ MEST EN 13501-2:2011 Požarna klasifikacija građevinskih proizvoda i građevinskih elemenata - Dio 2: Klasifikacija na osnovu rezultata ispitivanja otpornosti na požar.
♦ Klasifikacija požara prema vrsti zapaljivih materijala SRPS EN 2:2011.
♦ Klasifikacija materija i robe prema ponašanju u požaru SRPS Z.C0.005 ("Sl.list SFRJ" br. 68/80).
♦ Tipovi konstrukcija zgrada prema njihovoj unutrašnjoj otpornosti prema požaru SRPS U.J1.240 ("Sl.list SRJ" br. 83/94).
♦ Тehničke preporuke za građevinske tehničke mjere zaštite od požara stambenih, poslovnih i javnih zgrada SRPS TP 21 (od 2003 godine).
♦ Ručni i prevozni aparati za gašenje požara - Opšte odredbe SRPS Z.C2.020 ("Sl.list SFRJ" br. 68/80).
♦ Ručni i prevozni aparati za gašenje požara - Metode ispitivanja SRPS Z.C2.022 ("Sl.list SFRJ" br. 68/80).
♦ Ručni aparati za gašenje prahom SRPS Z.C2.035 ("Sl.list SFRJ" br. 68/80).
♦ Simboli za tehničku šemu SRPS U.J1.220 ("Sl.list SRJ" br. 56/81).

ZAKONSKA REGULATIVA ZAŠTITA I ZDRAVLJE NA RADU
1. Zakon o zaštiti i zdravlju na radu („Sl. list CG“, broj 34/14, 44/18 i 84/24).
2. Zakon o izgradnji objekata („Sl.list Crne Gore“ br. 19/25).
3. Zakon o uređenju prostora („Sl.list Crne Gore“ br. 19/25).
4. Zakon o upravljanju otpadom („Sl. list CG", br. 064/11 i 039/16).
5. Zakon o inspekcijskom nadzoru „Sl. list CG“ br. 39/ 03, 76/09 i 57/11).
6. Pravilnik o mjerama zaštite na radu na privremenim ili pokretnim gradilištima („Sl.list CG“ br. 20/19).
7. Pravilnik o planu mjera zaštite i zdravlja na radu („Sl. list CG", br. 038/19).
8. Pravilnik o obliku i izgledu table za građenje („Sl.list Crne Gore“ br. 70/17).
9. Pravilnik o sadržaju elaborata o pripremnim radovima („Sl. list CG“ br. 80/08).
10.Pravilnikom o tehničkim normativima za izgradnju objekata visokogradnje u seizmičkim područjima, odjeljak XVIA. Adaptacija i rekonstrukcija postojećih objekata(“Službeni list SFRJ” br 31/81,49/83,21/88, i 52/90.).
11. Pravilnik o sanaciji objekata oštećenih od zemljotresa (Službeni list SRCG br 18/79 I 11. Pravilnik o tehničkim normativima za beton i armirani beton (EC2 MEST EN 1992-1-1)
12. Pravilnik o normativima za sanaciju, ojačanje i rekonstrukciju objekata visokogradnje oštećenim zemljotresom i za rekonstrukciju i revitalizaciju objekata visokogradnje (“EC 8 MEST EN 1998-1).
13. Pravilnik o načinu izrade i sadržini tehničke dokumentacije ("Sl.list RCG", br. 22/2002)
14. Pravilnik o mjerama zaštite na radnom mjestu („Sl. list CG“ br. 40/15).
15. Pravilnik o zaštiti na radu pri utovaru i istovaru tereta („Sl.list SRCG“ br. 13/88).
16. Pravilnik o zaštitnim mjerama o protiv opasnosti od električne struje u radnim prostorijama i na gradilištu („Sl.list SRCG“ br. 6/76 i 16/78).
17. Pravilnik o mjerama zaštite i zdravlja na radu od rizika izloženosti buci („Sl. list CG“ br. 37/16).
18. Pravilnik o upotrebi sredstava i opreme lične zaštite na radu („Sl. list CG“ br. 40/15).
19. Pravilnik o mjerama zaštite prilikom ručnog prenošenja tereta („Sl. list CG“ br. 29/15).
20. Pravilnik o znakovima za zaštitu i zdravlje na radu („Sl. list CG“ br. 24/15).
21. Pravilnik o vrsti, načinu, obimu i rokovima za obavljanje zdravstvenih pregleda zaposlenih na radnim mjestima sa posebnim uslovima rada odnosno sa povećanim rizikom („Sl. List CG" br. 43/2017).
22. Pravilnik o postupanju sa građevinskim otpadom, načinu i postupku prerade građevinskog otpada, uslovima i načinu odlaganja cement azbestnog građevinskog otpada („Sl. list CG" br. 050/12).
23. Pravilnik o sadržini i načinu izdavanja izvještaja o povredi na radu („Sl.list RCG“ br. 18/93).
24. Pravilnik o opremi i postupku za pružanje prve pomoći i organizovanju službe spasavanja u slučaju nezgode na radu („Sl. list SFRJ“ br. 21/71).
25. Pravilnik o načinu vođenja i sadržini građevinskog dnevnika, građevinske knjige i knjige inspekcije („Sl.list Crne Gore“ br. 81/08).
26. Pravilnik o načinu izrade i sadržini tehničke dokumentacije za građenje objekta („Službeni list Crne Gore" br. 044/18 od 06.07.2018).
27. Zakon o zaštiti i spašavanju („Sl. list Crne Gore“ br.13/07 i 32/11).
28. Pravilnik o načinu i postupku procjene rizika na radnom mjestu („Sl. list Crne Gore“ br. 43/07).
29. Pravilnik o načinu i postupku osposobljavanja zaposlenih za bezbjedan rad („Sl. list Crne Gore“ br. 57/06).	
30. Pravilnik o postupku i rokovima za vršenje periodičnih pregleda i ispitivanja sredstava za rad, sredstava i opreme lične zaštite na radu i uslovima radne sredine („Sl. list RCG“ br. 71/05).

7. ARHITEKTURA I GRAĐEVINSKA KONSTRUKCIJA

Potrebno je izraditi Glavni projekat, adaptacije dijela objekta OB Herceg Novi i projekat svih mikro lokacija lokacija video nadzora javnih povrsina (svaka lokacija poseban projekat sa svim fazama).

Za sadržaje u OB Herceg Novi, projektant je dužan da napravi Idejno rješenje. Nakon saglasnosti Naručioca i Radne grupe na Idejno rješenje, ide se u dalju razradu i izradu glavnog projekta/svih faza/.
 

Dežurna služba
U postojeću dežurnu službu projektovati instalaciju, opremu, namjenski kancelarijski namještaj, za tri radna mjesta. Sadržaji u dežurnoj službi moraju biti nezavisni od ostalih sadržaja u objektu OB Herceg Novi. Dežurna služba OB Herceg Novi, mora imati dva segmenta, radni prostor u kojima borave samo policijski službenici i prostor za prijem građana koji podnose prijave. U ova dva prostora omogućiti ulaze u skladu sa postojećim stanjem na objektu. 

Monitoring soba
Postojeća kancelarija u neposrednoj blizini dežurne službe OB Herceg Novi, planirana je za prenamjenu u monitoring sobu.

U monitoring sobu se ulazi iz hodnika. Planirati komplet gradjevinsko zanatske radove u skaldu sa pozitivnim propisima za prostorije ove namjene. Takođe planirati i fizičku zaštitu na fasadnim otvorima. 

Tehnička prostorija 
Zadržava se postojeća pozicija tehničke prostorije/I sprat, ulazni hol, radni prostor i tehnička prostorija/. Ovo planirati kao nezavisni tehnički blok, u koji se ulazi iz postojećeg hodnika. Dijelom zatvoriti/ukinuti postojeće fasadne otvore, a ostale postojeće zadržati. Planirati komplet građevinsko zanatske radove u skladu sa pozitivnim propisima za prostorije ove namjene.

Prostorija za obradu podataka
Planirati je kao nezavisnu prostoriju u koju se ulazi iz postojećeg hodnika. Postojeće fasadne otvore mehanički zaštititi, a na staklima planirati ugradnju odgovarajućih folija, čije je funkcija sprečavanje vizure sa spoljne strane. Planirati komplet građevinsko zanatske radove u skladu sa pozitivnim propisima za prostorije ove namjene.


Mikro lokacije
U skladu sa dobijenim uslovima i saglasnostima. Projektovati na način da se zadovolje svi standardi u izgradnji objekata u smislu stabilnosti i otpornosti na geološke i vremenske uslove.

Ostalo
Novu raspodjelu prostorija i druge arhitektonske zahtjeve prilagoditi postojećoj građevinskoj konstrukciji poslovnog objekta.

Prilikom arhitektonskog oblikovanja objekta primijeniti nove tehnologije, kao i savremene i trajne građevinske materijale.

Spoljašnju obradu predvidjeti od kvalitetnih materijala, postojanih na spoljašnje uticaje i lakih za održavanje. Fasade uskladiti sa funkcijom i karakteristikom objekta i usaglasiti sa postojećim i okolnim objektima. Za sve intervencije koje podrazumjevaju izmjene na fasadi objekta pribaviti mišljenje ili saglasnost Glavnog gradskog arhitekte u skladu sa članom 22 Zakonom o izgradnji objekata („Službeni list CG“ br. 019/2025 od 04.03.2025.).

Za unutrašnju obradu predvidjeti savremene materijale primjerene namjenama pojedinih prostorija. Materijali treba da su postojani i laki za održavanje.

Primijeniti savremeni koncept energetskih efikasnih objekata. 

Projekat treba da sadrži specifikaciju kompletnog namještaja za nove sadržaje/enterijer, sa dispozicijom namještaja. Dostaviti radioničke crteže za stolarske radove koji podrazumjevaju izradu namještaja i specifikaciju materijala.

Projektom planirati postavljanje odgovarajuće kanalizacije, rozetni, uvodnica i slično kako bi se omogućilo provlačenje svih instalacija, ulaz u objekat, veza između svih prostorija u tehničkom bloku. Kanalizaciju predvidjeti sa 30% rezerve za buduće potrebe, sa obaveznom rezervnom sajlom za provlačenje novih instalacija.

Projektovati i opisati buduća obavještenja da se ulazi u zonu snimanja. Pozicije, dizajn i tekst će se usaglasiti sa Radnom grupom, kojoj će se dostaviti idejno rješenje. Predlog Radne grupe da je obavještenja postave na ulazima u opštinu Herceg Novi, prije ulaska u zonu snimanja namjmanje 50 metara, kao i u djelovima gdje se očekuje veća koncentracija lica.

8. ELEKTRO INSTALACIJE JAKE STRUJE
„A“ Napajanje, priključenje na NN mrežu mikro lokacija video nadzora javnih površina

Projektovati u skladu sa UTU i uslovima CEDIS-a. Za lokacije za koje nema tehničke i ekonomske opravdanosti, zbog udaljenosti, konfiguracije terena i slično na nakoj budućoj trasi napojnih vodova, raditi napajanje, predvidjeti altrnatvni način napajanja predmetne lokacije, na način da se preko solarnih panela, invertora baterjskog seta i slično bezbijedi stalno napajanje te lokacije. Na tim lokacijama predvidjeti instalaciju koja omogućava povremeno punjenje baterija i slično preko prenosnog agregata.

„B“ instalacija na samoj mikro lokaciji

Budući PMO, projektovati sa opremom/pored uslova CEDIS-a/, sa zaštitom od prenapona/katodni odvodnici prenapona. Odvodnike prenapona treba koristiti na električnom dovodu do glavnih razvodnih ploča. Oni će se sastojati od jednostrukih, zamjenjivih jedinica. Odvodnici prenapona moraju imati identifikaciju stanja, tj. „aktivan“ ili „pregorio“.

Budući PMO mora biti sa zaključavanjem u min dvije tačke ili u jednoj sa ključem, takve izvedbe da se onemogućava pristup neovlašćenim osobama. Od budućeg PMO, planirati napajanje napojnim vodom odgovarajućeg presjeka i tipa, u zavisnosti od specificnosti lokacije budućeg PMO sa jedne strane i sa druge strane Reck ormara, koji može biti slobodno stojeći i lociran u blizini konzolnog stuba ili portala na kojem je ugrađena oprema video nadzora javnih površina ili reck ormar može biti ugrađen na samom konzolnom stubu, u zavisnosti od specifičnosti lokacije. U obije varijante strujna veza, napojni kabal se u Reck ormaru  završava na energetskoj letvi. Od energetske letve imamo dvije varijante u zavisnosti od specifičnosti lokacije.

varijanta I
obuhvatiti energetski dio reck ormara, slobodno stojeći, za ugradnju na površini. Reck ormar ima fabručku izvedbu, energetski dio i to: energetsku letvu za napajanje opreme video nadzora preko transformatora 220/12V, koja ima i besprekidno napajanje preko budućeg UPS uređaja/navedenu opremu projektovati/, i polje opšte potrošnje za  napajanje klima uređaja i servisne monofazne priključnice. obuhvatiti i automatsku sklopku za automatsko uključivanje napona u slučaju prekida napajanja, bez prisustva ljudstva.

 varijanta II
obuhvatiti energetski dio reck ormara, nazidni, za ugradnju na budućem portalu na radnoj visini od cca 8m . Reck ormar ima fabričku izvedbu, energetski dio i to: energetsku letvu za napajanje opreme video nadzora preko transformatora 220/12V, koja ima i besprekidno napajanje preko budućeg UPS uređaja/navedenu opremu projektovati/. Obuhvatiti i automatsku sklopku za automatsko uključivanje napona u slučaju prekida napajanja, bez prisustva ljudstva.

Uzemljenje
Predvidjeti novi temeljni uzemljivač za mikro lokacije gdje nema postojeće instalacije ili gdje nije postojeća funkcionalna ispravna. Za lokacije u gradskom jezgru gdje ima postojeće instalacije, nakon analize/mjerenja postojeće, koristiti u slučaju da zadovoljava.
Nakon završetka radova  izvršiti mjerenje i o tome pribaviti pismeni izvještaj – Stručni nalaz/ATEST. 

Instalacija izjednačenja potencijala
Predvidjeti povezivanje svih metalnih masa koje ovim projektom dodajemo u objektu, kao i postojećih, a koje u normalnom radnom režimu ne bi smjele doći pod napon na zaštitne sabirnice unutar pripadajućih razvodnih ormana finožičanim provodnicima sa bezhalogenom izolacijom presjeka 1x16 mm2.

„C“ Tehničke prostorije, tehnički blok u objektu OB Herceg Novi i postojeći sadržaji dežurne službe

Glavnim projektom treba dati tehničko rješenje električnih instalacija jake struje dijela objekta, budućih tehničkih prostorija, odnosno tehničkog bloka.

Nephodno je obezbijediti usaglašenost između faza jake i slabe struje kao i ostalih faza.

Zanemariti postojeće instalacije/predmjerom predvidjeti ukidanje postojeće instalacije. Uraditi detaljnu analizu i procjenu postojećih gromobranskih instalacija i priključaka/strujnih veza/napojnog kabla. Izraditi tehničko rješenje koje uključuje izradu novih el.instalacija. Na osnovu detaljne analize i procjene elektoenergetske infrastrukture, obezbijediti, planirati poboljšanja za slučaj potrebe u odnosu na postojeće napojne vodove, priključak objekta na električnu mrežu. Izvršiti analizu vršne snage koristeći tehničke preporuke. Glavne napojne vodove niskonaponskih priključaka osigurati od preopterećenja i kratkog spoja niskonaponskim prekidačima na početku strujnog voda. 

Zadržati postojeće mjerno mjesto, el.brojilo, koje evidentira utrošak el.energije.

Elektoinstalacije jake struje u predmetnom prostoru projektovati u skladu sa opremom i uređajima definisanim kroz arhitektonski projekat. Broj i poziciju opštih utičnica uraditi iskustveno, po pravilima struke, pravilnicima koji regulišu ovu oblast i planiranom rasporedu kancelarijskog namještaja i opreme.

Instalaciju osvjetljenja projektovati vodeći računa o praktičnosti upravljanja, kao i o ekonomičnosti. Potrebno je da sva rasvjeta bude u led tehnologiji.

Projekat uraditi u svemu prema odredbama:
•	izrađenog projektnog zadatka;
•	važećih opštih i posebnih pravilnika o izradi ove vrste dokumentacije;
•	ostale raspoložive dokumentacije.
I dr


Propisima, normativima i pravilima struke kada su u pitanju objekti ove namjene, kao i sljedećim Zakonima i Pravilnicima:

· Zakon o izgradnji objekata („Službeni list CG“ br. 019/2025 od 04.03.2025.);
· Zakon o uređenju prostora („Službeni list CG“ br. 019/2025 od 04.03.2025.);
· Pravilnik o načinu izrade, sadržini i ovjeri tehničke dokumentacije  za građenje objekta („Službeni list CG“ br. 053/2025 od 29.05.2025.)
· Pravilnik o bližim uslovima i načinu prilagođavanja objekata za pristup i kretanje lica smanjenje pokretljivosti i lica sa invaliditetom („Službeni list CG“ br. 048/2013 od 14.10.2013.);
· Pravilnik o obrascima zahtjeva, prijava, obavještenja i izjava u postupku izgradnje objekata ("Službeni list Crne Gore", br. 041/2025 od 28.04.2025);
· Zakon o građevinskim proizvodima ("Službeni list Crne Gore", br. 018/14 od 11.04.2014, 051/2017 od 03.08.2017.);
· Pravilnik o tehničkim zahtjevima za zvučnu zaštitu zgrade od buke ("Službeni list Crne Gore", br. 060/2018 od 07.09.2018.);
· Pravilnik o minimalnim zahtjevima energetske efikasnosti zgrada ("Službeni list Crne Gore", br. 023/2013 od 27.05.2013.);
· Pravilnik o tehničkim zahtjevima za zaštitu garaža za putničke automobile od požara i eksplozija ("Službeni listi CG", br. 9/2012 od 10.2.2012.)
· i dr.
· 


PROJEKTNI USLOVI I STANDARDI

Sva projektovana rješenja i oprema treba da zadovolje zahtjeve lokacije objekta.

Sva projektovana rešenja i oprema treba da ispunjavaju relevantne crnogorske (MEST) i međunarodne standarde.

Neki od najrelevantnijih standarda, ali ne ograničavajući se na:

Generalno za električne instalacije:
· MEST HD EN 60364-1:2011 Električne instalacije zgrada

Instalacija gromobrana:
· MEST EN 62305 Standard zaštite od groma
· JUS IEC 1024 Standard za zaštitu od groma

Preklopna oprema:
· EN EN 60947- Niskonaponski razvodni i upravljački uređaji

IP zaštita:
· MEST EN 62262 Klasifikacija za stepene zaštite koju obezbeđuje kućište

Kablovi:
· MEST EN 50525 Električni kablovi – Energetski kablovi niskog napona nazivnih napona do i uključujući 450/750 V (U0/U).

Treba obezbijediti sljedeće sisteme:

Uraditi analizu postojeće energetske infrastukture sa koje se napaja postojeći poslovni prostor. Ukoliko analiza pokaže da su potrebe za električnom energijom i sangom novoplaniranih potreba u okvirima postojećih, zadržati postojeće napojne kablove, u suprotnom projektom obuhvatiti novo napajanje. 
· Planirati GRT i lokalne razvodne ormare.
· Obezbijediti rezervno napajanje „kritičnih potrosaca“ u poslovnom prostoru, sa postojećeg DEA, koji radi u AUT modu.“Kritični potrošači“ koji moraju imati rezervno napajanje su komplet sistemi/oprema slabe struje, spoljna rasvjeta, 100% rasvjete u objektu, po četiri priključna mjesta po radnom mjestu, priključno mjesto za napajanje klima uređaja u dežurnoj službi, monitoring sobi, tehničkoj prostoriji, prostoriji za obradu podataka i komplet potrošači u tehničkom bloku/sadržajima. 
· Izjednačavanje potencijala
· Instalacije uzemljenja i gromobrana
· Panik rasvjetu

Glavni razvodni ormar treba postaviti u postojeću tehničku prostoriju, u koju će se predvidjeti i oprema slabe struje/biće objasnjeno u projektnom zadatku ove faze/ i UPS. Razvodni ormari, lokalne stanske table će biti predviđeni za unutrašnju montažu u mehaničkoj zašiti IP31 i uključivat će najmanje 20% rezervnog kapaciteta. Zašitni uređaji će biti niskonaponski kompaktni prekidači. Koordinacija, diskriminacija i selektivnost će biti osigurani između prekidača. Gdje god je to moguće, uobičajena elektro opterećenja će biti grupisana i snabdjevena sa pod-distributivnih ploča ili ormara elektro-motornih pogona kako bi se smanjio opseg kabliranja. Sve ormare planirati sa tri polja, mreža, agregat i UPS, medjusobno odvojena u poljima planirati glavni prekidač, dovoljan broj AO, fid zaštitu I dr. Odvodnike prenapona treba koristiti na električnom dovodu do glavnih razvodnih ploča. Oni će se sastojati od jednostrukih, zamjenjivih jedinica. Odvodnici prenapona moraju imati identifikaciju stanja, tj. „aktivan“ ili „pregorio“.

Mjerenje potrošnje električne energije predvidjeti, gore je objasnjeno. Napojne kablove za rezervno napajanje i besprekidno napajanje, kablovske veze RT, ATS i agregat i UPS, projektovati sa izradom baypass instalacije.

Planirati za svako radno mjesto po 8 monofaznih priključnica od čega dvije sa mreže, četiri sa agregata i dvije sa polja UPS-a. Predvidjeti modularni program, nadgradne i ugradne montaže, u zavisnosti od drugih faza. 

Instalaciju u objektu planirati/izvesti instalacionim provodnicima tipa  NHXMH-J naponskog nivoa 0,3/0,5 kV  po zidu  u halogenfree kanalice ili pod malter. 

Predvidjeti modularni instalacioni pribor pri čemu će se boja definisati na sljedeći način/bijela-mreža, crvena-agregart i zelena-UPS/.

Za potrebe opšte potrošnje/alternativno grijanje, servisne priključnice u komunikacijama i dr/, predvidjeti sa polja mreže dovoljan broj monofaznih i trofaznih priključnih mjesta. 

Predvidjeti izvode za napajanje potrošača slabe struje, video nadzor i dr. Izvode ostaviti u slobodnoj dužini od 1.0 m, radi kasnijeg priključenja na uređaj. Za potrebe sanitarnog cvora planirati instalaciju za bojler, susac za ruke i dr.

Projektom odraditi sve potrebne proračune izabranih kablova i provodnika na trajno dopuštene struje, prema JUS N.B2.752 sa provjerom zaštite od preopterećenja, prema JUS N.B2.743 kao i provjeru na dozvoljeni pad napona i provjeru zaštite od indirektnog napona dodira. Predvidjeti zaštitu od indirektnog napona dodira prema sistemu TN-C-S.

DEA, rezervno napajanje
Svi kritični potrošači koji moraju imati rezervno napajanje, napojiti sa AG polja, sa postojećeg DEA snage 110kVA. Ukoliko po proračunu(postojeća snaga +novoplanirana snaga) bude veća od snage postojećeg DEA, planirati novi DEA sa odgovarajućom instalacijom za njegovo puštanje u rad.

Instalacije osvjetljenja
U svim prostorijama koje obrađujemo ovim projektom, predvidjeti odgovarajuću instalaciju el.osvjetljenja, vodeći računa o preporučenim vrijednostima optimalnog nivoa osvijetljenosti u skladu sa namjenom prostorije i uslovima montaže. 

Za kominikacije, oko objekta i ulaz objekta predvidjeti odgovarajuće osvjetljenje. Prilikom odabira svjetiljki voditi računa o stepenu mehaničke zaštite svjetiljke. Napajanje instalacija osvjetljenja predvidjeti sa polja rezervnog napajanja/DEA/.

Izvori svjetla LED, tip svjetiljke paneli ili plafonjerke.

Komandovanje unutrašnjom rasvjetom preko prekidača/ručno i preko senzora pokreta. Planirati spoljnu rasvjetu prilaznih komunikacija, a u RT predvidjeti opremu za aut i rucno komandovanje rasvjetom. Strujne veze za spoljnu rasvjetu projektovati na način da može da je u funkciji komplet spoljna rasvjeta ili samo njen dio/za rad obezbjeđenja.

Instalacija i izvor besprekidnog napajanja, UPS
Obuhvatiti/planirati, UPS snage iskustveno/20 do 30kVA, ali će svakako pokazati proračun/trofazni ulaz, trofazni izlaz, sa autonomijom 10 min pri optimalnom opterećenju, koji će se priključiti na AG napajanje. Kritični potrošači koji moraju imati besprekidno napajanje su svi sistemi slabe struje, svi potrošači u tehničkom bloku/osim klima uređaja i rasvjete koji su sa polja agregata/, po dva priključna mjesta po radnom mjestu i svi potrošači koji su potrebni za nesmetan proces rada dežurne službe i video nadzora opštine Herceg Novi u slučaju prekida napajanja iz distributivne mreže. 

Gromobranska instalacija i uzemljenje
Predvidjeti novu GI i temeljni uzemljivač, u slučaju potrebe nakon analize postojeće.
Nakon završetka radova  izvršiti mjerenje i o tome pribaviti pismeni izvještaj – Strčni nalaz/ATEST. 

Instalacija izjednačenja potencijala
Predvidjeti povezivanje svih metalnih masa koje ovim projektom dodajemo u objektu, kao i postojećih a koje u normalnom radnom režimu ne bi smjele doći pod napon na zaštitne sabirnice unutar pripadajućih razvodnih ormana finožičanim provodnicima sa bezhalogenom izolacijom presjeka 1x16 mm2.

9. ELEKTRO INSTALACIJE SLABE STRUJE 

„A“ Prenamjena/adaptacija prostorija  OB Herceg Novi
Koncentracija instalacija slabe struje završavana u tehničkoj prostoriji. Sistemi tehničke zaštite i tehničkog nadzora u dijelu koji se odnosi na komponente (kontroleri i centrale) planinirati takođe u tehničkoj prostoriji. Izuzetno ovom su komponente koje u skladu sa propisima moraju biti na vidnom i otvorenom prostoru.

Projektom predvidjeti po 4 (četiri) RJ45 utičnice po radnom mjestu, broj radnih mjesta i prilagođavanje količina će se difinisati sa ovlašćenim predstavnicima naručioca. Predvidjeti SFTP kabal cat.6.

U tehničkom bloku, dežurnoj službi, monitoring sobi, tehničkoj prostoriji i prostoriji za obradu podataka planirati kontrolu pristupa, video nazor ulaza u prostorije i unutrašnjost tehničke prostorije i odgovarajuću PP zaštitu (dojava i gašenje).

Projektovati instalacije za prenos video signala sa radnih stanica na video zid u monioring sobi.

Predvidjeti da svi lokalni sistemi tehničkog nadzora i tehničke zaštite budu integrisani u kompletan sistem video nazora javnih površina.

Predmjerom radova predvidjeti poziciju za sve pripremne radove koji omogućavaju rad svi aktivnih telekomunikacionih servisa koji su trenutno u funkciji za svo vrijeme adaptacije prostora. 

„B“ Mikro lokacije
Projektovati u skladu sa UTU, uslovima CEDIS-a i drugih institucija kako na lokalnom tako i na državnom nivou u zavisnosti od nadležnoesti na samoj lokaciji i katarstkoj parceli. Neophodan je poseban osvrt na zaštitu opreme i sistema od neovljašćenog pristupa, monitoring komponenti i zaštitu istih od spoljnih uticaja i uticaja izazvanih energetskim pražnjenima.

Sve instalacije moraju da završavaju u rek ormanu za smještanje opreme. Mogu postojati dva tipa ormana za smještanje i to:
· Tip 1 – Samostojeći orman, instaliran na odgovarajućoj betonskoj podlozi, izdignut najmanje 20 cm od nivoa osnovne podloge (temelj prethodno projektovan sa dovoljnim kapacitetima kanalizacije za uvlačenje instalacija i rezervnom sailom za provlačenje). Orman mora da ima zabravljivanje na 3 strane, ključ u 5 kopija koji je samo za taj orman, mora imati odgovorajuću IP zaštitu, uređaj za održavanje ambijentalne temperature (aktivno hlađenje – klima uređej), mora biti opremnjen sa senzorima i sistemima za detekciju otvaranja (neovlaćenog pristupa), te sistem za detekciju požara, osvjetljenje, instalacije jake struje sa, sa prenaponskom zaštitom, uređaj za neprekidno napajanje (UPS) sa monitoring modulom. Modul za kolektovanje svih senzora u jednu konzolu.
· Tip 2 – Stubni orman, koji će se montirati na konzolnom stubu, a koji su opisani u tabelarnom prikazu mikro lokacija, za lokacije sa manjim brojem kamera. Razlika u odnosu na Tip  1 je što Tip 2 posjeduje pasivno hlađenje ili hlađenje protoka vazduha izduvavanjem sa odgovarajućim filterima.

Osim neophodnih instalacija i senzora u ormanu se smiještaju komunikacioni uređaji, industrijskog tipa, koji moraju biti upravljivi, ekvivalentno uređajima koji se koriste u sistemu video nazora javnih površina.

Instalacije slabe i jake struje potrebno je proktovati kablovskom instalacijom predviđenom za spoljnu upotrebu, koja će se od ormana do opreme polagati kroz odgovarajuću kanalizaciju i okitene, a koji će biti položeni u rovovima u skladu sa važećim standardima o gradnji i dobijenim uslovima. Potrebno je navesti koji će se standard koristi.

Konzolni stubovi, portali i nosači opreme definisaće se u skladu sa uslovima na mikro lokaciji na način što će se isti projektovati u odnosu na date uslove i u skladu sa arhitekturom na samoj lokaciji, kao i u skladu sa geodetskim i vremenskim uslovima i standardima koji regulišu ovu oblast. Isti moraju imati dovoljan broj revizija za provlačenje instalacija. Potrebno je iskazati sve potrebne proračune na osnovu kojih će se vršiti izrada istih, kao i proračune preduslova za instalaciju istih.

Na stubovima, potralima i nosačima se projektuju kamere opisane u tabelarnom prikazu miro lokacija i iste se kroz projekat moraju detaljno opisati, odrediti smjerovi i pravci nadzora. Ukoliko se tokom projektovanja pokaže da je potrebno promijeniti broj kamera (dio koji se odnosi na snimanje saobraćaja će se projektovati u dva tipa. Primjer: ukoliko se radi o pravcu sa dvije kolovozne trake projektuju se dva tipa: 1. dvije ANPR i jedna sa snimanje prostora ili 2 kamere „dva u jedan“), isto usaglasiti sa Radnom grupom. Takođe, na pojedinim lokacijama je idejno predviđeno uspostavljanje kriptovanih radio linkova, dati idejno rješenje, usaglasiti ga i isto je potrebno detaljno opisati.

Za sve komponente na mikrolokaciji potrebno je naznačiti preciznu gografsku poziciju. Takođe, za sve komponente potrebno je izraditi specifikaciju, te predmjer radova, kao i predračunsku vrijednost.

Za sve navedeno projektant je u obavezi da razradi idejno rješenje na koje će dobiti saglasnost 
od Radne grupe.


10. CENTRALNI SISTEM I OPREMA                                                                       	  

Kompletan sistem treba projektovati na način da će se komponente smjesti u serverskom rek ormanu dovoljne dimenzija za smiještanje koncentracije komunikacionih linkova koji su predmet ovog projektnog zadatka, komunkikacione opreme, uređaja za obradu podataka i uređaja sa skladištenje podataka. Preporuka je da veličina ormana bude najmanje 42U, koji će biti pozicioniran u centralnom dijelu novo projektovane tehnićke prostorije. Kompletna instalacija jake i slabe struje, te komunikacioni linkovi, uvode se orman preko regala koji će biti montirani na plavonu prostorije.

Sistem mora da omogući kreiranje neograničenog broja logičkih cjelina (pod-sistema) koji su u hijerarhijskoj strukturi, što omogućava korisniku efikasnu organizaciju njegovih korisnika i mogućnosti sistema.

Predvidjeti komunicione uređaje dovoljnog kapitite koji će služiti za koncentraciju linkova sa mikro lokacija, kao i uređaje za međusobno povezivanje svih komponenti.

Predvidjeti, specificirati, uraditi predmjer i predračuna za sve komponente neophodne za funkcionisanje sistema. Voditi računa o kvalitetu, najboljoj praksi i standardima. Posebno sa osvrtom na integritet, održivost i sklabailnost. Projektovati da oprema posjeduje SUP plan za najmanje 5 godina i iskazati njegovu vrijednost. Projektovati kapacitete i konfiguracije opreme na načina da sistem i oprema imaju majmanje 30 % rezervnih kapaciteta nakon implemetacije svih kamera definisanih tabelarnim prikazom.

Centralni sistem potrebno je opremiti sa dovoljnim brojem servera kako bi se obezbijedili dovoljni kapaciteti za obradu podataka. Projektovati da se sistem zasniva na jedinstvenoj platformi, ukoliko je moguće, predvidjeti na način da se mogu integrisati ostali senzori sistemakoji će se obrađivati na istoj platformi. Predvidjeti sistem za monitoring i dojavu za za sve komponente sistema (centralna i mikro lokacije).

Sistem za skladištenje video materijala na mrežnim video snimačima mora podržavati više nivoa arhiviranja. Kapaciteti mrežnih video snimača za arhiviranje moraju da obezbijede čuvanje snimljenog materijala u trajanju od najmanje 30 dana. Snimanje mora da bude kontinuirano a kvalitet snimka mora da bude u rezoluciji 1080p i u 25 frejmova u sekundi.


Za pristup sistemu projektovati dovoljan broj radnih stanica sa odgovorajućim karektiritikama i specifikacijama za namjenu predmeta projekta.










11. MAŠINSKE INSTALACIJE

„A“ Tehnički blok“
Projektovati termotehničke instalacije za predmetni prostor koji je predmet adaptacije/tehnički blok/ u skladu sa važećim zakonima, propisima i standardima koji definišu ovu oblast. U nedostatku domaćih propisa i standarda koristiti relevantne strane propise i standarde.
Proračun termotehničkih instalacija uraditi za projektne klimatske uslove za Herceg Novi. Koeficijente prolaza toplote uzeti prema arhitektonskom projektu. Proračun toplotnih gubitaka i dobitaka uraditi prema važećim crnogorskim i evropskim standardima. Unutrašnje projektne temperature u prostorijama usvojiti prema preporukama koje važe za standardne uslove ljudskog komfora i funkcionalnost infromacione i komunikacione opreme.
Prilikom projektovanja termotehničkih sistema pridržavati se najnovijih preporuka koje se odnose na najveću moguću energetsku efikasnost odabranog sistema za grijanje i hlađenje objekta kao i na jednostavnu eksploataciju i održavanje sistema. Takođe, prilikom odabira sistema za grijanje i hlađenje objekta voditi računa da radni uslovi za odabrani sistem zadovoljavaju parametre mikrolokacije kao i na maksimalnu gotovost sistema odnosno da odabrani sistem za grijanje i hlađenje ima što manje vremena provedenog u intervalu kad sistem ne radi u odnosu na eksploataciono vrijeme sistema.
Tip uređaja za grijanje, hlađenje i ventilaciju definisati u skladu sa namjenom prostorija.
Uzimanje svježeg i izbacivanje otpadnog vazduha riješiti tako da ne bude narušen spoljašnji izgled objekta i da su pozicije za uzimanje i izbacivanje vazduha na dovoljnom rastojanju da ne bi došlo do miješanja vazduha. Za distributivne elemente obrađenog vazduha predvidjeti elemente koji zadovoljavaju funkciju i koji se uklapaju u enterijer prostora.

U tehničkom bloku/dežurnoj službi, monitoring sobi, tehničkoj prostoriji i prosotriji za obradu podataka/, predmjerom i predračunom radova, planirati nabavku i ugradnju šest split sistema za održavanje temperature ambijenta, isporuka i ugradnja četiri DC invertorskog zidnog split sistema-klima uređaja, sljedećih ili boljih karakteristika: nominalni kapacitet 12.000Btu/h, grijanje i hlađenje, kapacitet grijanja min. 4,6 Kw, kapacitet hlađenja min 3,6 Kw, mogućnost usmjeravanja struje vazduha,izvor napajanja 220-240V, 50Hz, sa automatskim restartom,gas R32, daljinski upravljač, Energetska klasa hlađenja A++, Energetska klasa grijanja A+++, SEER≥6.1, SCOP≥5.1, Prosječno rastojanje između spoljne i unutrašnje jedinice 7m. 
Ovo nam je potrebno kao posebna korisnička potreba, zbog perioda godine kada nećemo koristiti centralni sistem, ili kada bude doslo do prekida rada centralnog sistema, da imamo rezervnu opciju.
U predmetnom prostoru predvidjeti sistem prinudne ventilacije pomoću ventilatora sa nepovratnom klapnom koji se postavljaju u spuštenim plafonima ili sa sistemom ventilatora, kanala i odgovarajućih elementima za izvlačenje vazduha iz prostora koji se postavljaju u spuštenim plafonima.
Sva oprema koja se koristi za izradu termotehničkih instalacija mora posjedovati odgovarajuće ateste i sertifikate, i Projekat treba da sadrži tehnički opis, proračun, predmjer i predračun i grafičku dokumentaciju.
Projektovati centralni sistem za održavanje temperature ambijenta, preko modularnih toplotnih pumpi/koje rade u kaskadi/ ili multi sistema, a unutrašnje jedinice parapetni fancoili ili plafonski/u zavisnosti od drugih faza/. Predlažemo da toplotna pumpa, spoljna jedinica bude locirana u blizinu ulaza u dežurnu službu, nije obavezno/

»B« Ostatak objekta OB Herceg Novi

Objekat OB Herceg Novi se trenutno grije i hladi preko pojedinačnih izvora/uglavnom klima uredjaja/, koji su u funkciji. U objektu znači nema cijevne mreže, radijatora kao grejnih tijela i sl./ima ostataka nekadašnjeg sistema centralnog grijanja, koji je devastiran, a koji predvidjeti predmjerom radova za ukidanje….
 
Zadatak projektanta, koji treba da obradi ovim projektom je sljedeći:
Da projektom planira projektuje novi sistem grijanja/hladjenja objekta na energetski efikasan nacin za cijeli objekat. Svakako bi zadržali postojeće klima uređaje, kao alternativu za periode godine kada nema razloga da nam centralni sistem bude u funkciji. 

12. SADRŽAJ PROJEKTNE DOKUMENTACIJE

Projektant je dužan izraditi projektnu dokumentaciju na nivou Glavnog projekta sistema video nazora javnih površina na teritoriji opštine Herceg Novi, a na osnovu prethodno izrađenog i usvojenog, sa Naručiocem i Korisnikom usaglašenog Idejnog rješenja adaptacije.
Sastavni dio Glavnog projekta adaptacije mora biti pismena saglasnost Korisnika na usvojeno Idejno rješenje adaptacije poslovnog prostora.
[bookmark: _Hlk174370352]Projektant se obavezuje da projektnu dokumentaciju izradi u skladu sa Zakonom o izgradnji objekata („Službeni list CG“ br. 019/2025 od 04.03.2025.) i Pravilnikom o načinu izrade, sadržini i ovjeri tehničke dokumentacije  za građenje objekta („Službeni list CG“ br. 053/2025 od 29.05.2025.).
Projektant je dužan da, shodno potrebama Korisnika, izradi Glavni projekat adaptacije poslovnog prostora, dostavi sve tekstualne, grafičke i numeričke priloge sa potrebnim sadržajima iz kojih se jasno mogu sagledati dimenzije i funkcija prostora i prostorija, karakteristični detalji, fizika objekta, šeme bravarije, kontrola nosivosti i stabilnosti postojeće konstrukcije objekta, kao i vizuelizacija i materijalizacija objekta. Svu tehničku dokumentaciju dostaviti u radnim fajlovima (.doc, .xlsx, .dwg, .pla i sl.)

Glavni projekat adaptacije poslovnog prostora mora sadržati sljedeće:
- Opšta dokumentacija
- Projekti po fazama
1. Glavni projekat - adaptacije arhitekture objekta;
2. Glavni projekat - adaptacije elektro-energetskih instalacija;
3. Glavni projekat - adaptacije elektronskih komunikacionih mreža, elektronske komunikacione infrastrukture i povezane opreme;
4. Glavni projekat - adaptacije mašinskih instalacija, postrojenja, uređaja i opreme;
5. Glavni projekat - adaptacije hidrotehničke infrastrukture;
6. Elaborat zaštite od požara;
7. Plan mjera zaštite i zdravlja na radu;
8. Sinhron plan spoljašnjih i unutrašnjih instalacija;
9. Knjiga sa predmjerom i predračunom radova svih faza sa zbirnom rekapitulacijom;
10. Elaborat energetske efikasnosti;
11. Geodetski elaborat;
12. Projekat unutrašnje arhitekture (enterijer); kompletan opis namještaja za potrebe prostorija koje su predmet projekta.
13. 
14. Predmjer i predračun radova za sve faze pojedinačno po svakoj lokaciji;
15. Konzervatorski projekat
Napomena: Projektant je dužan da predmjere radova za svaku lokaciju i fazu radova izradi sa tačnošću +/- 5%.

DOSTAVA
Glavni projekat mora biti u skladu sa lokalnim propisima i standardima i kao minimum mora uključivati:
Opšti dio prema lokalnim zakonima i pravilnicima
1. Tehnički opis i/ili izvještaj 
2. Detaljni proračuni koji uključuju:
a. Proračun karakterističnih parametara za pravilno dimenzionisanje opreme I uređaja
b. Provjera zaštite od indirektnog napona, pad napona itd.  
c. Proračun gromobranske instalacije 
d. itd. 
3. Specifikacija materijala i Predmjer i predračun radova  
4. Detaljan odabir opreme 
5. Detaljna Situacija sa elementima relevantnim za instalacije, kao i pozicije konekcije na infrastrukturu 
6. Osnove sa ucrtanom glavnom elektro opremom, kablovski regali 
7. Detalji ključne elektro opreme 
8. Potpuno definisane veze prema vanjskoj infrastrukturi 
9. Blok šeme i jednopolne i tropolne šeme instalacija 
10. Editabilne verzije 
11. PDF verzije 

U vezi elektronske predaje projektne dokumentacije konsultant je dužan da:
1. Predmer mora biti dostavljen u MS Excel-u, i mora imati isti format (broj kolona, zbir, granice itd.) za sve discipline sa odvojenim kolonama za materijal, rad i njihov zbir. Mora sadržavati količine za sve pozicije.
3. Dostaviti crteže u AutoCAD dwg formatu sa pripremljenim layout-ima za plotanje.
4. Tekstualna dokumentacija se dostavlja u MS Word formatu.
5. Rezultati proračuna se mogu dati u MS Word, MS Excel ili pdf formatu. Na zahtjev Konsultant je dužan dostaviti originalni računski fajl u formatu koji odgovara specifičnom softveru za proračun.


Projekat će biti dostavljen na sljedeći način:
1. Elektronska verzija za reviziju u editable i pdf formatu elektronski ovjerena od strane vodećeg projektanta i odgovornog projektanta u skladu sa Zakonom o izgradnji objekata („Službeni list CG“ br. 019/2025 od 04.03.2025.),
2. Štampana verzija Glavnog projekta odobrena od strane Revidenta i nadležnog organa za izdavanje odobrenja za građenje i/ili građevinske dozvole u skladu sa Zakonom o izgradnji objekata („Službeni list CG“ br. 019/2025 od 04.03.2025.) u 2 analogna primjerka i 10 primjeraka u elektronskoj verziji



ZAVRŠNE ODREDBE

Projektant je dužan u toku i nakon izrade ovog projekta, u postupku revizije, postupi po primjedbama naručioca i revidenta, do okončanja postupka revizije, odnosno prihvaćanja projekta. 

Projektant je dužan da prilikom projektovanja mikro lokacija/u zoni saobraćajnica, magistranlih puteva/, predvidi najveće moguće visine/potrala, polu portala, na kojima se instalira oprema video nadzora/, ne remeteći funkcionalnost rada opreme, održavanja iste, propisane uslove iz gore navedenih saglasnosti, zakona i pravilnika, kako bi se za slučaj prometa vozila van gabarita, izbjegla oštećenja na opremi. Takođe, projektant je dužan da vodi računa o uslovima Uprave za saobraćaj, a koji se odnose da se prilikom izrade projektne dokumentacije mora voditi računa o saobraćajnom i slobodnom profilu puta ( minimalma visina 4.70m , minimalna udalenost od kolovoza 0.75m (u zavisnosti od elemenata puta - u naseljima minimum 0.75m od spoljašnje ivice kolovozne trake, na putevima gdje postoje elementi kao što je rigola 0minimum 075m od rigole)

Projektant je dužan da podatke koje bude imao o objektima/instalacijama naručioca, a koji su mu potrebni za izradu projekta, trajno čuva kao poslovnu tajnu. 
Ovaj projektni zadatak je autorski rad Radne grupe, isti se može koristiti za pokretanje predmetnog postupka, znači autorizovan je i nije dozvoljeno kopiranje, prosljedjivanje bez saglasnosti autora, osim za predmetni postupak. 


Autor projektnog zadataka: 
Međuresorna radna grupa
za stvaranje preduslova i proširenje
sistema video nadzora javnih površina

